#MomAndTheCity :: Επιχείρηση θέατρο // Ομάδα 5 Εποχών | MOM AND THE CITY | deBóp
#MomAndTheCity :: Επιχείρηση θέατρο // Ομάδα 5 Εποχών
Στην ηλικία που βρίσκεται το κορίτσι θέλω οι θεατρικές παραστάσεις που βλέπει να έχουν χρώματα, μουσικές, ερεθίσματα και όμορφα μηνύματα για τη ζωή –κατανοητά όσο γίνεται για την ηλικία της.
Όλα τα παραπάνω λοιπόν τα βρήκαμε στις παραστάσεις της ομάδας των Πέντε Εποχών. Πρόκειται για μία θεατρoπαιδαγωγική ομάδα που απαρτίζεται από εμψυχωτές θεατρικού παιχνιδιού, ηθοποιούς, παιδαγωγούς και θεατρολόγους – η οποία πραγματοποιεί εκπαιδευτικά βιωματικά εργαστήρια και θεατρικές παραστάσεις στο θέατρο 104.
Εμείς παρακολουθήσαμε τα "Παιχνιδομαγέματα" όπου γελάσαμε, παίξαμε και χορέψαμε ακούγοντας την ιστορία της μικρής Λίνας Μαγισσουλίνας που δεν την πολυ έκαναν παρέα οι γύρω της γιατί ήταν εγωκεντρική, απόλυτη και απαιτητική! Τα παιδιά απόλαυσαν την παράσταση ενώ συμμετείχαν ανα διαστήματα ενεργά -δίνοντας στην Λίνα κατευθυντήριες γραμμές για τους σωστούς τρόπους κοινωνικής συμπεριφοράς! Απευθύνεται κατα τη γνώμη μου σε παιδιά απο δύο ετών και πάνω.
Η δεύτερη παράσταση που είδαμε ήταν Ο Μικρός Πρίγκηπας, μία διασκευή ενός απο τα πιο αγαπημένα παραμύθια μικρών και μεγάλων όλων των εποχών. Ο μικρός πρίγκηπας, ο πιλότος, το τριαντάφυλλο, τα ταξίδια στους πλανήτες, η αλεπού μας παρουσίασαν μία παράσταση όμορφη και ατμοσφαιρική με διαδραστικά παιχνίδια στα οποία ήθελαν απο μόνα τους να συμμετέχουν τα παιδιά. Tο αποτέλεσμα ήταν για εμάς, ένα ευχάριστα ξοδεμένο πρωινό Κυριακής! Απευθύνεται κατα τη γνώμη μου σε παιδιά απο 3 ετών και πάνω.
Συμπέρασμα: Στις παραστάσεις και τα εργαστήρια της Ομάδας των Πέντε εποχών θα διασκεδάσεις, θα παίξεις και θα ψυχαγωγηθείς. Άν σου αρέσει η διάδραση θα το ευχαριστηθείς. Θα ακούσεις μηνύματα με εκπαιδευτικό χαρακτήρα. Θα παρακολουθήσεις μία παράσταση -διάρκειας μιάμισης ώρας- με παιδαγωγούς-ηθοποιούς που έχουν την απαιτούμενη αμεσότητα για να κερδίσουν την προσοχή των παιδιών. Μα το πιο σημαντικό είναι πως οι δράσεις της ομάδας αυτής νιώθω πως έχουν βρει ένα πρωτότυπο τρόπο να μεταδώσουν αγάπη για το θέατρο στα παιδιά. Άν θες κάτι πιο στατικό, δεν θα σου ταιριάξει μα αν θες να κουνηθείς λιγάκι και να κοινωνικοποιηθείς δοκίμασε να τις δεις!
Παρακάτω σας γράφω για τις επόμενες δράσεις της ομάδας -αποκριάτικες και σαιξπηρικές!
Άραγε ποια είναι η μικρούλα εκείνη λέξη που θα κάνει την Λίνα Μαγισσουλίνα να σταματήσει τις σκανταλιές, να απολαύσει τις φετινές Απόκριες και να αποκτήσει πολλούς και πραγματικούς φίλους!
Παραστάσεις θα πραγματοποιηθούν τις Κυριακές της Αποκριάς στο Θέατρο 104!
Η παράσταση θα πραγματοποιηθεί σε σχολεία κατόπιν συννενόησης.
"Ψάχνοντας τη Χώρα Της Χρωματιστής Αποκριάς"
Ένα ταξίδι μέσα απο μελωδίες στο οποίο θα συναντήσεις πιερότους, νυσταγμένους κλόουν, μασκαράδες και αρλεκίνους στα πιο γνωστά ήθη και έθιμα του καρναβαλιού!
Για να μάθετε ακριβείς ημερομηνίες και ώρες απευθυνθείτε στα παρακάτω τηλέφωνα.
Tιμή εισιτηρίου 10€ (ειδικές τιμές για σχολεία & ομάδες)
Για περισσότερο Mom And The City πηγαίνετε στη σελίδα facebook https://www.facebook.com/sophiealfin/ και στο instagram https://www.instagram.com/sophiealfin/